Viini rahvusvaheline lennujaam

Viini Rahvusvaheline lennujaam (saksa keeles Flughafen Wien-Schwechat; inglise keeles Vienna International Airport; IATA: VIE, ICAO: LOWW) on Austria rahvusvaheline lennujaam Viinis Schwechatis, mis asub Viinist kagus. See on riigi suurim lennujaam ning Austrian Airlinesi ning tema tütarettevõtte Tyrolean Airwaysi ja Niki kodulennujaam. Lennujaam on võimeline vastu võtma ka laiakerelisi lennukeid, nagu on Boeing 747 ja Airbus 380. Lennujaam on Ida-Euroopasse ja Lähis-Itta suunduvate lendude sõlmpunkt. Viini lennujaamast toimuvad regulaarlennud Aafrikasse, Põhja-Ameerikasse, Aasiasse. Aastal 2013 teenindas lennujaam 21 996 926 reisijat ja 244 650 lendu. 1938 ehitatud lennujaam oli algselt militaarne ning seda kasutati teise maailmasõja ajal Heinkeli firma militaarlennukite disaini- ja tootmiskompleksina. Aastal 1954 asutati Betriebsgesellschaft ning lennujaamast sai Viini ja kogu Austria peamine lennuväli. Seal oli ainult üks rada, mida 1959. aastal laiendati. 1959. aastal alustati uue lennujaamahoone ehitamist. 1972 ehitati lisaks üks lennurada. 1982 ühendati lennujaam natsionaalse kiirteevõrgustikuga (Ostautobahn). 1986 avati suuremaks ehitatud saabuvate lendude hall, 1988 avati 8 maabumissilda. 27. detsembril 1985 ründasid Palestiina terroristid lennujaama piletimüügipunkte. Flughafen Wien AG erastati 1992. aastal. Samal aastal avati uus Terminal 1, aasta hiljem ostuala. 2006 alustati tööd 109 m kõrguses lennujuhtimistornis, millest ulatus nägema kogu lennujaama. Samal aastal avati VIP-ala. 5. juunil 2012 avati 3. terminal (algse nimega Austrian Star Alliance Terminal, ehituse käigus sai uue nime Skylink), millega suurendati lennujaama läbilaskevõimet 30 miljoni reisijani aastas. Seoses reisijate arvu pideva kasvuga on alates aastast 2004 rajatud uusi objekte, sh sellised suurprojektid nagu 109 m kõrgune lennujuhtimistorn ja terminal 3. Jaanuariks 2013 renoveeriti terminal 1. B- ja C-väravad on saanud keskse turvakontrolli juunis 2012. Lennujaama juhtkond otsustas, et terminal 2 renoveerimist ei alustata enne 2017. aastat. Allmaaraudteejaama on kohandatud, et mahutada kaugsõiduronge. Aastast 2015, kui valmis uus Wien Hauptbahnhof, lisandus liin lennujaama ja uue linnas asetseva raudteejaama vahel. Kolmas, 3680 meetri pikkune lennurada ehitati lõunasse, suunda 11L/29R. Neljandat lennurada ei vajata enne 2025. aastat. Viini S-Bahni (linnalähirong) liin S7 pakub võimalust soodsalt linna saada. S-Bahni piletid võimaldavad reisida edasi metroo, bussi või trammiga. Iga poole tunni tagant väljuv S-Bahnist kallim rong, City Airport Train (CAT), jõuab linnast lennujaama 16 minutiga. Lennujaama lähedal on kiirtee A4, mis suundub Viinist Budapesti. Teel on mahasõit Flughafen Wien-Schwechat, mida mööda saab lennujaama. Lennujaamas on ka taksod ja autorenditeenused. Lennujaamast suunduvad bussid Viini, Bratislavasse, Budapesti, Brnosse ja teistesse linnadesse mitukümmend korda päevas. Aastal 1955 kukkus maandumisel alla Convairi CV-340, 29 pardal olnust sai surma seitse. 12. juulil 2000 juhtus inimohvriteta õnnetus, kui Hapag-Lloyd Flight 3378 kukkus vahetult enne maandumisrada alla kütuse lõppemise tõttu. "Flughafen Wien – Presseaussendungen & News – Offen für neue Horizonte". Viennaairport.com. Vaadatud 20.06.2013. "Press releases & news – Open for new horizons". Viennaairport. Vaadatud 5.10.2013. http://www.airliners.de/flughafen-wien-sieht-keinen-bedarf-fuer-dritte-bahn/33354 "Construction Project – Open for new horizons". Viennaairport. Vaadatud 5.10.2013. "ASN Aircraft accident Convair CV-340-58 YU-ADC Wien-Schwechat International Airport (VIE)". Aviation-safety.net. 10. oktoober 1955. Originaali arhiivikoopia seisuga 6.10.2013. Vaadatud 5.10.2013. Ametlik veebileht